Svedio-Norvegio

Svedio-Norvegio, aŭ la sved-norvega unio, plennome La Unuiĝintaj Reĝlandoj Svedio kaj Norvegio, svede Förenade konungarikena Sverige och Norge, norvege De forenede Kongeriger Norge og Sverige, estis internacijure fiksita persona unio de la du reĝlandoj Svedio kaj Norvegio en la periodo 1814–1905.
La unio ekestis el la Traktato de Kiel la  kaj el la posta interkonsento de Moss kaj estis konfirmita per revizio de la norvegia konstitucio en 1814 kaj per sveda leĝo 1815. La unio estis kompromiso inter la norvegia sendependemo, esprimita en la konstitucio de Eidsvoll (de la , pro kio la 17-a de majo estas norvega nacia tago), kaj la svedia regemo super Norvegio, kiel rekompenco por la perdita Finnlando kaj la al Danio fordonita Sveda Pomerio.

La unio ne estis propra ŝtato; Svedio kaj Norvegio restis du apartaj ŝtatoj, kun apartaj leĝaroj, parlamentoj kaj registaroj, sed havis komunan reĝon.
Nur pri internaciaj rilatoj decidis sole la sveda registaro, tiel la du ŝtatoj eksterlande impresis kvazaŭ unu sola, pligrandigita sveda ŝtato.

 Flagoj 
eta|200ra|maldekstra|Sveda unia flago (1844–1905)
eta|200ra|maldekstra|Norvega unia flago (1844–1899)

 Reĝoj de Svedio-Norvegio 
La reĝoj nomataj Karlo havas malsamajn numerojn en la du reĝlandoj:
Karlo la 13-a de Svedio
estas samtempe
Karlo la 2-a de Norvegio, kaj tiel plue.

+ Nomo en Svedio Nomo en Norvegio Jaroj Dinastio RimarkojKarlo la 13-aKarlo la 2-a1814–1818Holstein-GottorpEkde 1809 reĝo de SvedioKarlo la 14-a JohanoKarlo la 3-a Johano1818–1844BernadotteOskaro la 1-aOskaro la 1-a1844–1859BernadotteKarlo la 15-aKarlo la 4-a1859–1872BernadotteOskaro la 2-aOskaro la 2-a1872–1905BernadotteĜis 1907 reĝo de Svedio

 Vidu ankaŭ 
 Nordio
 Reĝoj de Svedio
 Reĝoj de Norvegio

Kategorio:Eksaj landoj de Eŭropo
Kategorio:Administraj unuoj fonditaj en 1814
Kategorio:Administraj unuoj malfonditaj en 1905
Kategorio:19-a jarcento en Svedio
Kategorio:1900-1909 en Svedio
Kategorio:19-a jarcento en Norvegio
Kategorio:1900-1909 en Norvegio